|  |  |  |  |
| --- | --- | --- | --- |
| Transpordiamet |  |  |  |
| info@transpordiamet.ee  |  |  |
|  |  | Meie: 04.12.2024 | nr 4-7/24/2922-2 |

**Riigitee 53 Laidu tee ehitamisest**

Transpordiamet algatas ehitusloa andmise menetluse riigitee 53 Laidu tee rekonstrueerimiseks. Tee ehitustööd toimuvad eeldatavalt 2027. aastal vastavalt Roadplan OÜ projektile ,,Riigitee 53 km 0 – 3,568 Laidu tee rekonstrueerimine“ (töö nr 21035).

,,Riigitee 53 km 0 – 3,568 Laidu tee rekonstrueerimine“ (töö nr 21035) projekt on koostatud riigitee osas ja selle raames ei ole planeeritud rajada kõnealuse tee äärde kergliiklusteed. Viljandi Vallavalitsuse tellimusel on koostatud VILprojekt OÜ poolt 2023.aastal ,,Riigitee nr 49 ja Mustriku tee vahelise valgustamata jalgratta- ja jalgtee põhiprojekt“ (töö nr VP22002).

Jalgratta- ja jalgtee projekt on projekteeritud 2014 m pikkuselt, algusega riigitee 49 ja riigitee 53 ristmikust. Kergliiklustee lõppeks Mustriku bussipeatuse juures.

Viljandi Vallavalitsuse seisukoht on, et riigitee 53 Laidu tee rekonstrueerimisega koos tuleb lahendada ka kergliiklustee rajamine, mis on valla tellimusel juba projekteeritud. Leiame, et mõlema projekti ühiselt ellu viimine ei ole mitte ainult majanduslikult soodsam, vaid tõstab ka oluliselt liiklusohutust.

Oleme avatud arutelule Laidu teega seotud renoveerimis ja parendustööde elluviimise võimaluste ja koostöö detailide üle, et leida piirkonna elanike ja liiklusohutuse huvides parim lahendus.

Ootame Teie seisukohta 3. jaanuariks 2025.

Lugupidamisega

(allkirjastatud digitaalselt)

Alar Karu

vallavanem

Tanel Raud

tanel.raud@viljandivald.ee ; 522 3550